|  |  |
| --- | --- |
| **Ríkisaðili** | **Framhaldsskólinn að Horni í Lúðrasveit** |
| **Ábyrgðaraðili** | **Jóna Jónsdóttir, skólameistari** |
|  |
| **1** | **Kjarnastarfsemi** |
|  | **Skólinn er** áfangaskóli sem býður jöfnum höndum upp á verk- og bóknám, bæði styttri brautir og brautir til starfsréttinda og stúdentsprófs. Haustið 2016 var boðið upp á nám á 15 brautum; 12 verk-, starfsnáms- og listabrautum, starfsbraut fyrir fatlaða og 2 stúdentsbrautum – annars vegar 4 línur í bóknámi og hins vegar 3 línur í starfsnámi. Miðað er við að nám á stúdentsbrautum taki þrjú ár. Inntökuskilyrði á einstaka námsbrautir eru tilgreindar á vef skólans sem og kröfur um námsframvindu. Skólanámskrá skókans er birt á vef hans. Almennur hluti hennar var síðast endurskoðaður í heild sinni 2012.Skólinn annast náms- og starfsráðsgjöf í fangelsinu í Lúðrasveit – vísað er til stefnumótunar í menntunarmálum fanga á Íslandi frá 2007. Í samstarfi við íþróttafélög í sveitarfélaginu starfrækir skólin íþróttaakademíur. Haustið 2016 tók skólinn í notkun fyrsta áfanga nýrrar viðbyggingar við verknámshús skólans þar sem kenndar eru tré-, málm- og rafmagnsgreinar. Gert er ráð fyrir að húsið allt verði komið í notkun á komandi vorönn.**Gert er ráð fyrir að** 865 ársnemendur stundi nám við skólann á árinu 2016.**Með þessum áherslum í kjarnastarfsemi tekur skólinn virkan þátt í vinnu að markmið stjórnvalda um** aðgang að fjölbreyttu námsframboði sem uppfyllir viðmið um gæði, þ.m.t. starfsnámi og að nemendur ljúki námi á tilskildum tíma miðað við aðalnámskrá 2011. |
|  | **Markmið 1** | **Tengist markmiði málaflokks** |
|  | Minnka brotthvarf nýnema úr námi | Markmið 1: Fleiri nemendur ljúki prófi á tilsettum tíma |
|  | **Mælikvarðar** | **Gögn lögð til grundvallar** | **Staða 2015** | **Staða 2016** | **Viðmið 2017**  | **Viðmið 2018**  | **Viðmið 2019**  |
|  | Hlutfall nýnema sem innritast á annað ár strax að loknu fyrsta ári | Hlutfall af skráningu nýnema að hausti upp úr grunnskóla og skráningu þeirra á annað ár | 91,5% | 92,4% | 95% | 97% | 98% |
|  | Hlutfall nemenda af erlendum uppruna í ÍSA námi sem stenst inntökuskilyrði á námsbrautir á 2.-3. hæfniþrep | Nemendaskráning og niðurstöður prófa | 100% | 92,9% | 95% | 97% | 98% |
|  | Fjöldi nemenda sem stenst inntökuskilyrði í löggilt iðnnám eftir sameiginlegt undirbúningsnám | Nemendaskráning og niðurstöður prófa | Undirbúningur námsins | Mælikvarði skilgreindur | Staðan reiknuð og viðmið skilgreind | Fer eftir stöðu 2017 | Fer eftir viðmiði 2018 |
|  | **Aðgerðir** | **Upphaf** | **Lok** | **Kostnaður 2017** | **Kostnaður 2018** | **Kostnaður 2019** |
|  | Skima fyrir brotthvarfi meðal allra nýnema | 2015 | 2017 | 1 m.kr. | - | - |
|  | Endurskoða kennslu í ÍSA áföngum | 2017 | 2019 | 1,5 m.kr. | 0 | 0 |
|  | Innleiða sameiginlegt undirbúningsnám á 1. og 2. þrepi í löggiltum iðngreinum | 2015 | 2019 | 1 m.kr. | 1 m.kr.  | 1 m.kr. |
|  | **Markmið 2** | **Tengist markmiði málaflokks** |
|  | Efla gæði bók- og starfsnáms | Markmið 2: Nemendur í öllum landshlutum hafi aðgengi að fjölbreyttu bók- og starfsnámi sem uppfyllir kröfur næsta skólastigs og/eða atvinnulífs |
|  | **Mælikvarðar**  | **Gögn lögð til grundvallar** | **Staða 2015**  | **Staða 2016**  | **Viðmið 2017**  | **Viðmið 2018**  | **Viðmið 2019** |
|  | Aðstaða til verknáms uppfylli kröfur atvinnulífs | Innra mat; ánægjukönnun meðal hagsmunaaðila: „Hvernig uppfyllir aðstaða til verknáms kröfur atvinnulífs, á bilinu 1-6?“ | Mælikvarði skilgreindur og staðan reiknuð | 4,5 | >4,7 | >5,0 | >5,4 |
|  | Viðhorf nemenda á verknámsbrautum til aðstöðu í verknámi | Innra mat; ánægjukönnun meðal nemenda: „Hvernig finnst þér aðstaðan til verknáms, á bilinu 1-6?“ | Mælikvarði skilgreindur og staðan reiknuð | 4,9 | >4,9 | >5,3 | >5,7 |
|  | Tími sem líður frá því fangi hefur afplánun og þar til hann fær viðtal hjá náms- og starfsráðgjafa | Skráningar fangelsis og náms- og starfsráðgjafa | 12 vikur | 11 vikur | <6 vikur | <4 vikur | <3 vikur |
|  | **Aðgerðir** | **Upphaf** | **Lok** | **Kostnaður 2017** | **Kostnaður 2018** | **Kostnaður 2019**  |
|  | Endurnýjun á tækjabúnaði í verknámi | 2015 | 2019 | 10 m.kr | 10 m.kr. | 10 m.kr. |
|  | Markvissara fyrirkomulag á náms- og starfsráðgjöf fanga | 2017 | 2019 | 0 | 0 | 0 |
|  |  |  |  |  |  |  |
|  | **Markmið 3** | **Tengist markmiði málaflokks** |
|  | Allar kenndar verk- og starfsnámsbrautir séu staðfestar skv. aðalnámskrá 2011 | Markmið 3: Nemendum bjóðist heildstætt og markvisst starfsnám |
|  | **Mælikvarðar** | **Gögn lögð til grundvallar** | **Staða 2015** | **Staða 2016** | **Viðmið 2017**  | **Viðmið 2018**  | **Viðmið 2019**  |
|  | Fjöldi brauta sem kenndar eru og hafa verið staðfestar | Skólanámskrá | 3 brautir | 9 brautir | 12, þ.e. allar brautir staðfestar |  |  |
|  |  |  |  |  |  |  |  |
|  |  |  |  |  |  |  |  |
|  | **Aðgerðir** | **Upphaf** | **Lok** | **Kostnaður 2017** | **Kostnaður 2018** | **Kostnaður 2019** |
|  | Setja námsbrauta- og áfangalýsingar í námskrárgrunn og sækja um staðfestingu | 2015 | 2017 | 0 | - | - |
|  |  |  |  |  |  |  |
|  |  |  |  |  |  |  |
| **3** | **Rekstrarþættir** |
|  | **Við skólann starfa** 78 kennarar í 70 stöðugildum, þar af eru 40 konur í 35,6 stöðugildum og 38 karlar í 34,94 stöðugildum. Aldurssamsetning kennara er nokkuð áhyggjuefni en 48,7% þeirra eru eldri en 55 ára. 97,5% kennara er með full kennsluréttindi í þeim greinum sem þeir kenna. Hlutfall yfirstjórnar (skólam., aðstoðarskólam., áfangastj., fjármálastj. og náms- og starfsráðgjafar) eldri en 55 ára er 50%. Kynjaskipting yfirstjórnar er 5 konur í 4,5 stöðugildum og 3 karlar í 3 stöðugildum.**Skólinn hefur sett sér stefnur** í samræmi við ákvæði laga um framhaldsskóla og eru þær í stöðugri endurskoðun. Skólinn mun á næstu árum leggja meiri áherslu á jafnréttisstefnu sína. Skólinn er heilsueflandi framhaldsskóli, hann leggur mikla áherslur á heilbrigði til líkama og sálar sem og félagslega með verkefninu „Ég – þú – við“. Skólinn er í umsóknarferli að um að verða skóli á grænni grein, þ.e. öðlast rétt til að flagga grænfánanum.**Innra mat skólans** – gæðagreinar – byggir á skoska kerfinu „How good is our school“. **Ytri úttekt var gerð á skólanum** 2015, er hún birt á vef skólans. Út frá niðurstöðum úttektarinnar hefur skólinn gert umbótaáætlun, sjá á vef skólans. Í áætluninni er m.a. áhersla lögð á að sporna gegn brotthvarfi og endurskipuleggja stjórnskipan. Markmið er lúta það þessum þáttum má sjá í þessu stefnuskjali skólans til þriggja ára. |
|  | **Markmið 1** | Efling mannauðs |
|  | **Mælikvarðar**  | **Gögn lögð til grundvallar** | **Staða 2015** | **Staða 2016** | **Viðmið 2017**  | **Viðmið 2018**  | **Viðmið 2019**  |
|  | Hlutfall stjórnendakostnaðar af heildarlaunakostnaði | Launabókhald | 25% | 25% | <21% | <15% | - |
|  | Meðalfjöldi starfsmanna á millistjórnanda | Stjórnunarspönn | 8 | 7 | Að lágmarki 10 | Á bilinu 15-20 | - |
|  | Hæfni stjórnenda á kvarðanum 1-6 | Niðurstöður frammistöðumats | - | - | Staðan reiknuð á grundvelli gagna og viðmið skilgreind | Fer eftir stöðu 2017 | Fer eftir viðmiði 2018 |
|  | **Aðgerðir** | **Upphaf** | **Lok** | **Kostnaður 2017** | **Kostnaður 2018** | **Kostnaður 2019** |
|  | Endurskoðun og breyting á skipuriti og skipulagi skólans | 2016 | 2018 | 0 | 0 | - |
|  | Framkvæma (ProBonus ehf.) og fylgja eftir frammistöðumati á stjórnendum | 2017 | 2020 | 4 m.kr. | 2 m.kr. | 0 |
|  | Innleiða regluleg starfsmannaviðtöl | 2019 | 2020 | - | - | 0 |
|  | **Markmið 2** | Bætt nýting fjármuna |
|  | **Mælikvarðar**  | **Gögn lögð til grundvallar** | **Staða 2015**  | **Staða 2016**  | **Viðmið 2017**  | **Viðmið 2018**  | **Viðmið 2019**  |
|  | Kostnaður við rekstur mötuneyta | Launa- og tækjakostnaður og kostnaður við innkaup, á verðlagi 2016 | -6,3 m.kr. | -5,9 m.kr. | -5,7 m.kr. | -5,3 m.kr. | -5 m.kr. |
|  | Kostnaður við rekstur heimavistar | Leigusamningur og mismunur á innheimtu á leigu frá nemendum og kostnaði skólans, á verðlagi 2016 | -3,9 m.kr. | -2,7 m.kr. | -2 m.kr. | -0,5 m.kr. | 0 |
|  | Jafnlaunavottun | Hlutfall launa kvenna miðað við laun karla, að teknu tilliti til frávika | - | 85% | <86% | <88% | <90% |
|  | **Aðgerðir** | **Upphaf** | **Lok** | **Kostnaður 2017** | **Kostnaður 2018** | **Kostnaður 2019** |
|  | Endurskipulagning á mötuneytum og innkaupum til mötuneyta | 2018 | 2019 | - | 10 m.kr. | 2 m.kr. |
|  | Leggja heimavist af í núverandi mynd | 2017 | 2019 | 0 | 0 | 0 |
|  | Innleiða jafnlaunastaðal | 2018 | 2021 | - | 2,5 m.kr. | 1 m.kr. |
|  | **Markmið 3** | Bætt stoðþjónusta |
|  | **Mælikvarðar**  | **Gögn lögð til grundvallar** | **Staða 2015**  | **Staða 2016** | **Viðmið 2017**  | **Viðmið 2018**  | **Viðmið 2019**  |
|  | Tími sem skrifstofan er opin | Opnunartími fyrir og eftir breytingu | 7 klst. á dag, lokað í hádegi | 7 klst. á dag, lokað í hádegi | 7 klst. á dag, opið í hádegi | - | - |
|  | Fjöldi nemenda undir áhrifum áfengis eða annarra vímuefna sem njóta aðstoðar á böllum | Skráningar forvarnar- og félagslífsfulltrúa | 19/2/3 | 9/4/0 | 5/1/0 | 1/0/0 | - |
|  |  |  |  |  |  |  |  |
|  | **Aðgerðir** | **Upphaf** | **Lok** | **Kostnaður 2017** | **Kostnaður 2018** | **Kostnaður 2019** |
|  | Endurskoða opnunartíma skrifstofu | 2017 | 2017 | 0 | 0 | 0 |
|  | Innleiða aðgerðaáætlun um böll á vegum nemendafélagsins | 2017 | 2019 | 0 | 0 | 0 |
|  |  |  |  |  |  |  |

|  |  |
| --- | --- |
|  | **Almennt um skjalið**Stefnan er gerð í samræmi við 31. gr. laga um opinber fjármál nr. 123/2015. Stefnunni er ætlað að kallast á við stefnu í þeim málaflokki sem stofnun tilheyrir eins og hún birtist í fjármálaáætlun. Það er því ekki gert ráð fyrir að stefnan nái utan um starfsemi ríkisaðila í heild sinni heldur endurspegli áherslur stjórnvalda hverju sinni og geri grein fyrir því hvernig ríkisaðili mun vinna að þeim markmiðum sem sett hafa verið. Ríkisaðilar eru engu að síður hvattir til að vinna heildstæða stefnu fyrir starfsemi sína og nýta þætti úr henni í þessa stefnu.Þau markmið og mælikvarðar sem hér eru sett fram verða lögð til grundvallar við mat á árangri og ávinningi af ráðstöfun fjármuna.Stefna þessi verður birt á vefjum stofnunar og Stjórnarráðsins.  |
|  | **Kjarnastarfsemi**Gera skal grein fyrir starfssviði ríkisaðila og undir hvaða málaflokk stafsemin fellur. Æskilegt er að gera grein fyrir skiptingu útgjalda eftir meginviðfangsefnum ríkisaðila og öðrum lykiltölum s.s. fjölda starfsmanna, starfsstöðva og notenda. Loks skal gera grein fyrir hlutverki ríkisaðila við framkvæmd stefnu innan málaflokksins.Eftir því sem við á skal fjalla um væntanlegar breytingar, t.d. á regluverki eða lýðfræðilegar breytingar sem gera má ráð fyrir að hafi áhrif á þróun starfsemi og varpað geta ljósi á þær áherslur sem birtast í stefnunni.  |
|  | Markmið (að hámarki 3)Hér eru skilgreind að hámarki þrjú deilimarkmið sem miða að framkvæmd eins eða fleiri markmiða í málaflokknum. Markmiðin eru þannig nánari skilgreining á því hvernig þeim markmiðum skuli náð. Leitast skal við að setja markmið sem miða að samfélagslegum ávinningi eða bættum niðurstöðum (*outcome*) fyrir almenning frekar en að leggja áherslu á framlag eða aðföng (*input*) ríkisaðila. Markmiðin skulu vera skýr, mælanleg, aðgerðabundin og raunhæf.  |
|  | Mælikvarðar (að hámarki 3 við hvert markmið)Hvaða mælikvarða hyggst stofnunin nota til að meta árangur? Hafa skal til hliðsjónar þá mælikvarða sem skilgreindir eru í stefnu fyrir málaflokk. Hvaða gögn verða lögð til grundvallar við mælingar? Ef ekki liggja fyrir nýtanleg gögn skal gera grein fyrir hvernig þeirra verði aflað, t.d. með framkvæmd kannana eða söfnun og skráningu stjórnsýsluupplýsinga.Gera skal grein fyrir því hver staða mælikvarða var á síðastliðnu ári og eftir því sem mögulegt er hver staðan er á yfirstandandi ári. Jafnframt skal skilgreina viðmið, þ.e. töluleg markmið fyrir hvert af næstu þrjú árum. |
|  | Aðgerðir (að hámarki 3 við hvert markmið)Hvernig verður unnið að framkvæmd markmiða, áherslna og aðgerða sem fram koma í þeirri stefnu sem unnið er eftir? Aðgerðir geta falist í breyttum áherslum í starfi eða sérstökum verkefnum sem ýmist eru í gangi eða ráðast á í. Í einhverjum tilfellum hafa verkefni verið tilgreind í stefnu fyrir málaflokka og eru þá nánar útfærð hér. Í öðrum tilfellum þarf ríkisaðili að skilgreina aðgerðir eða verkefni sem miða að framkvæmd tiltekins markmiðs í stefnunni. Ef um er að ræða verkefni sem ná til töluvert lengri tíma en þessi stefna tekur til getur verið gagnlegt að áfanga­skipta þeim og fjalla hér um þann þátt verkefnis sem kemur til framkvæmdar á tímabilinu. Gera skal grein fyrir því hvenær ráðgert er að vinna við aðgerð hefjist og hvenær henni skal lokið.Gert er ráð fyrir að allar aðgerðir rúmist innan núverandi fjárheimilda og útgjaldasvigrúmi þar sem það á við. Þetta er því ekki vettvangur til að koma á framfæri óskum um viðbótarfjármagn heldur skal hér gera grein fyrir því hvernig þeim fjármunum sem stofnun fær úthlutað verður ráðstafað. Þar sem því er viðkomið skal tilgreina, fyrir hvert ár sem stefnan nær til, áætlaðan heildar­kostnað eða hagræðingu vegna einstaka aðgerða sem tengjast markmiðinu. Gera má nánari grein fyrir aðgerðum í viðauka við þetta skjal. |
|  | **Rekstrarlegir þættir**Gera skal grein fyrir því hvernig skipulag stofnunar styður við markmið kjarnastarfsemi og miðar að auknum gæðum. Gera skal stuttlega grein fyrir áherslum og áætlaðri þróun er varða rekstur stofnunar í breiðum skilningi. Hér er m.a. átt við stjórnsýslu, þjónustu, fjármál, gæðamál, mannauðsmál, jafnréttismál, umhverfismál og upplýsingatækni. Eftir því sem við á skal vísa til viðeigandi stefnu stjórnvalda, t.d. útvistunarstefnu ríkisins eða stefnu um vistvæn innkaup. Loks skal gera grein fyrir því hvernig gæði og árangur í starfsemi stofnunar eru metin. Í hve ríkum mæli eru mælikvarðar notaðir? Er gert ráð fyrir því að þróa mælikvarða í átt að samhæfðu árangursmati og þá hvernig? |
|  | Markmið (að hámarki 3)Tilgreina skal allt að þrjú markmið er snúa að rekstri og almennri starfsemi stofnunar og unnið verður að á tímabilinu.Markmiðin skulu miða að því að tryggja *gæði* í starfsemi stofnunar eða bæta/efla/styrkja tiltekna þætti og vera skýr, mælanleg, aðgerðabundin og raunhæf.  |
|  | Aðgerðir (að hámarki 3 við hvert markmið)Í hvaða aðgerðir verður ráðist til að ná fram settum markmiðum? Hér getur verið um að ræða áherslur í starfi eða skilgreind verkefni. Gera skal grein fyrir því hvenær ráðgert er að vinna við aðgerð hefjist og hvenær henni skal lokið.Gert er ráð fyrir að allar aðgerðir rúmist innan núverandi fjárheimilda og útgjaldasvigrúmi þar sem það á við. Þetta er því ekki vettvangur til að koma á framfæri óskum um viðbótarfjármagn heldur skal hér gera grein fyrir því hvernig þeim fjármunum sem stofnun fær úthlutað verður ráðstafað. Þar sem því er viðkomið skal tilgreina, fyrir hvert ár sem stefnan nær til, áætlaðan heildar­kostnað eða hagræðingu vegna einstaka aðgerða sem tengjast markmiðinu. Gera má nánari grein fyrir aðgerðum í viðauka við þessa stefnu. |
|  | Mælikvarðar (að hámarki 3 við hvert markmið)Hvaða mælikvarða hyggst stofnunin nota til að meta starfsemina? Hvaða gögn verða lögð til grundvallar við mælingar? Ef ekki liggja fyrir nýtanleg gögn skal gera grein fyrir hvernig þeirra verði aflað, t.d. með framkvæmd kannana eða söfnun og skráningu stjórnsýsluupplýsinga. Gera skal grein fyrir því hver staða mælikvarða var á síðastliðnu ári og eftir því sem mögulegt er hver staðan er á yfirstandandi ári. Jafnframt skal skilgreina viðmið, þ.e. töluleg markmið fyrir hvert af næstu þrjú árum. |